שרילין פן

שרילין פן (באנגלית: Sherilyn Fenn, נולדה ב-1 בפברואר 1965) היא שחקנית וסופרת אמריקאית. נודעה בהופעתה ב-1990 כאודרי הורן בסדרת הטלוויזיה "טווין פיקס", שעליה הייתה מועמדת לפרס גלובוס הזהב ולפרס אמי. מאז 1984 הופיעה בעשרות סדרות טלוויזיה וסרטי קולנוע. ב-1995 שיחקה את אליזבת טיילור, בסרט המבוסס על חייה. בין 1998 ל-2001 כיכבה בסדרה "הבוקר שאחרי", ב-2006–2007 הופיעה בכמה פרקים של הסדרה "בנות גילמור". היא השתתפה מ-2017 עד 2020 בסדרה "S.W.A.T." מ-2022 מופיעה בסדרה Shining Vale.

 ראשית חייה 
פן נולדה בשם שריל אן פן ב-1965, בדטרויט, מישיגן, ארצות הברית. פן היא ממוצא איטלקי והונגרי מצד אמה, וממוצא אירי וצרפתי מצד אביה. היא באה ממשפחה של מוזיקאים: אמה היא הקלידנית ארלין קוואטרו, דודתה היא הזמרת סוזי קוואטרו, סבא שלה ארט קוואטרו היה מוזיקאי ג'אז, ואביה, ליאו פן, ניהל להקות רוק כמו The Pleasure Seekers של סוזי קוואטרו, אליס קופר, ו-The Billion Dollar Babies.

פן חונכה לפי הדת הקתולית. בילדותה נדדה לעיתים קרובות עם אמה ושני אחיה הגדולים לפני שהמשפחה התיישבה בלוס אנג'לס כשהייתה בת 17. כיוון שלא רצתה להתחיל ללמוד שוב בבית ספר חדש, נשרה פן מהתיכון והחליטה להמשיך במשחק, ונרשמה למכון לי סטרסברג לתיאטרון.

 קריירה 
 תחילת הקריירה 
פן החלה את הקריירה שלה ב-1984 בסרטים דלי תקציב. היא הופיעה במספר סרטי קולנוע ביניהם The Wild Life מ-1984, Just One of the Guys מ-1985, היא עוד הופיעה בסרטים Thrashin ו־The Wraith מ-1986, Zombie High מ-1987, Meridian: Kiss of the Beast - סרט אירוטי מ-1990 המבוסס על היפה והחיה.

ב-1985 היא כיכבה במקביל לג'וני דפ בסרט סטודנטים בשם"Dummies". לאחר פגישתם בסרט הם יצאו 3.5 שנים שלאחריהן התארסו ומאוחר יותר נפרדו. ב-1987 היא הופיעה יחד עם דפ בפרק אחד בסדרה "רחוב ג'אמפ 21".

פן תיארה רבים מהסרטים המוקדמים הללו כסרטי ניצול מיני בהם במאים ניסו לשכנע אותה להופיע עירומה לאחר חתימת החוזה.

פן קיבלה את תפקידה הראשי הראשון, כיורשת מאורסת למשפחה דרומית ותיקה שמתאהבת בעובד הקרנבל ריצ'רד טייסון, בסרט הדרמה האירוטית של זלמן קינג Two Moon Junction, שלאחריו רצתה להתחבא במשך שנה: "הייתי נבוכה כל כך מאיך שיצא, שנכנסתי לפקעת במשך שנה לאחר מכן. הסרט היה אמור להיות הפריצה הגדולה של פן, אבל הסרט הפך לעוד סרט ניצול מיני. הרבה אנשים אמרו עליי דברים ממש רעים על שעשיתי סרט כל כך סקסי. אבל החלטתי לעשות את זה כי לא היה לי נוח עם החומר. לא רציתי לעשות בחירות שתמיד ישימו אותי במקום נוח ובטוח. חשבתי שיקרו דברים מעניינים ואני אגדל. אכן קרו דברים מעניינים. בכיתי בסוף כל סצנות האהבה שלי."

לאחר חוויות הקולנוע הללו, החליטה פן להשתלט על הקריירה שלה. "החלטתי להיות יותר עצמי ולא להידחף למה שאנשים אחרים רצו שאהיה. זה מפחיד כמה מעט דמיון יש לאנשים רבים בעסק הזה."

 שנות ה-90 
פן זכתה בתפקידה המפורסם ביותר כשלוהקה על ידי דייוויד לינץ' ומארק פרוסט בתור אודרי הורן, תלמידת תיכון, בסדרת הטלוויזיה "טווין פיקס". הסדרה רצה בין השנים 1990 ל-1991, ודמותה של אודרי הייתה אחת הפופולריות ביותר בקרב מעריצים, במיוחד בזכות אהבתה הנכזבת לסוכן המיוחד של ה-FBI דייל קופר (בגילומו של קייל מקלכלן) וסגנון הלבוש שלה האופייני לשנות החמישים (נעליים, חצאיות משובצות וסוודרים צמודים). פן הגיעה למעמד קאלט עם סצנה שבה רקדה לצלילי המוזיקה של אנג'לו בדאלמנטי וסצנה שבה קשרה גבעול של דובדבן בפיה. על משחקה בטווין פיקס הייתה מועמדת לפרס גלובוס הזהב ולפרס אמי לשחקנית המשנה הטובה ביותר.

זמן קצר לאחר שצילם את פרק הפיילוט של טווין פיקס, דייוויד לינץ' נתן לה חלק קטן בסרט "לב פראי", כנערה שנפצעה בתאונת מכונית, לצד ניקולס קייג' ולורה דרן.

ב-1990 הופיעה פן בעירום על השער של המגזין פלייבוי.

ב-1991 היא גילמה את בילי פרצ'ט חברתו של ג'ון דילינג'ר (מארק הרמון) בסרט הטלוויזיה של ABC "דילינג'ר" וצילמה את הקומדיה השחורה הנאו-נואר "Desire and Hell at Sunset Motel", בה גילמה פאם פאטאל חונקת ומפתה.

לאחר "טווין פיקס", פן בחרה להתמקד בהרחבת מגוון התפקידים שלה והייתה נחושה להימנע מטייפקאסטינג. היא הצהירה, "הם הציעו לי כל וריאציה על אודרי הורן, שאף אחת מהן לא הייתה טובה או מהנה באותה מידה." היא דחתה את סדרת הספין-אוף של אודרי הורן שהוצעה לה, ובניגוד לרוב צוות השחקנים, בחרה לא לחזור לסרט מ-1992 "טווין פיקס:אש הולכת איתי", בין השאר כי השתתפה אז בסרט "על עכברים ואנשים".

בשנת 1990 מגזין Us בחר בה כאחת מ-"10 הנשים היפות בעולם" וב-1991 מגזין פיפל בחר בה כאחת מ-50 הנשים היפות בעולם. היא הצטלמה עבור הצלם סטיבן מייזל לקמפיין הסתיו-חורף 1991–1992 של דולצ'ה וגבאנה, עבורו צילם אותה כפאם פאטאל הוליוודית קלאסית. בשנת 1992, הצלם ג'ורג' הורל צילם סדרת צילומים של שרילין פן, שרון סטון, ג'וליאן סנדס, ראקל וולש, אריק רוברטס ושון פן. בפורטרטים אלה, הוא שיחזר את סגנון של שנות ה-30, כאשר פן הצטלמה בתלבושות, בתסרוקת ובאיפור של התקופה.

בשנת 1991, רוי לונדון בחר בה לככב בסרט הבכורה שלו בבימוי "יומנו של מתנקש", שבו היא מגלמת אם צעירה הנחושה להגן על ילדה מפני הרוצח בגילמו של השחקן פורסט ויטאקר. לדברי פן, נקודת המפנה בקריירה שלה הייתה כשהיא פגשה את לונדון ב-1990. הוא נתן לה ביטחון מחודש ביכולות המשחק שלה ואמון בעצמה.

גולת הכותרת בקריירה הקולנועית של פן היא העיבוד הקולנועי של גארי סיניז ל"על עכברים ואנשים", שבו גילמה אשת כפר עצובה ובודדה, הזקוקה נואשות לדבר עם מישהו, הסרט בכיכובו של סיניז וג'ון מלקוביץ' הופיע בפסטיבל קאן. "שרילין היא אחת הסיבות שקיבלנו מחיאות כפיים כה גדולות בקאן", אמר עליה סיניז. באותה שנה, היא כיכבה לצד דני איילו ואחרים בסרט "רובי" של ג'ון מקנזי, סרט עלחייו של ג'ק רובי. פן שיחקה חשפנית בשם שריל אן דוז'אן, דמות פיקטיבית שהיא שילוב של כמה נשים מהחיים האמיתיים, כולל החשפנית קנדי בר, מרילין מונרו וג'ודית קמפבל אקסנר.

ב-1993 היא שיחקה בסרט קומדיה הרומנטית "Three of Hearts" בתור מושא האהבה של גבר ואישה בכיכובם של קלי לינץ' וויליאם בולדווין. במהלך הצילומים, מערכת היחסים בין פן לבמאי יורק בוגייביץ' נעשתה מתוחה מכיוון שהיא סירבה להופיע בעירום בסרט.

עוד מתפקידיה הקולנועיים הבולטים היה ב"הלנה בקופסה", בבימויה של בתו של דייוויד לינץ', ג'ניפר צ'יימברס לינץ'. פן גילמה אישה נרקיסיסטית שנחטפה ונכלאה על ידי ג'וליאן סנדס, שגורם לה להפוך לוונוס דה מילו האישית במאמץ להחזיק אותה. הסרט יצא נגד הניסיון של גברי הוליווד להחזיק נשים באריזה קטנה. גם לינץ' וגם פן היו גאות בעבודתן בסרט, אבל הסרט בסופו של דבר היה כישלון מסחרי. עם זאת, שתי הנשים נהנו משיתוף הפעולה שלהן. "שרילין היא שחקנית מדהימה, צרור מלא של אנרגיה ותחנת כוח אמיתית, ואני חושבת שאנשים יראו בה צד שמעולם לא ראינו של שרילין בשום מקום אחר", אמרה לינץ' על השחקנית.

לאחר מכן היא כיכבה בפרודית הנאו-נואר של קארל ריינר "Fatal Instinct", בתור מזכירתו המסורה של ארמנד אסנטה ויריבה של שון יאנג וקייט נליגאן.

לאחר מכן גילמה פן את אשתו של פוטיפר זולאיקה בסרט הטלוויזיה התנ"כי של Showtime משנת 1995 "עבד החלומות" יחד עם אדריאן פסדר ואדוארד ג'יימס אולמוס.

ב-1995 היא שיחקה בפרק של הסדרה "אגדות מעולם המסתורין" בבימויו של רוברט זמקיס, לצד איזבלה רוסליני וג'ון לית'גו, בו גילמה את אהובתו של המפרי בוגרט, שהופיע בפרק באמצעות אפקטים מיוחדים של גרפיקה ממוחשבת.

לאחר הפסקה קצרה שבמהלכה נישאה וילדה בן, פן נבחרה מבין יותר מ-100 שחקניות לגלם את השחקנית אליזבת טיילור בסרט הטלוויזיה של NBC משנת 1995, "ליז: הסיפור של אליזבת טיילור". פן תארה את התפקיד "כנראה העבודה הקשה ביותר שעשיתי אי פעם".

ב-1996 היא הצטרפה לסרט הקומדיה הרומנטית "Lovelife" כמלצרית שמנסה להפוך לסופרת וצריכה לבנות את חייה מחדש. פן הופיעה גם בקומדיה הרומנטית "Just Write" משנת 1997, יחד עם ג'רמי פיבן, שני הסרטים זכו להערכה רבה במעגל במספר פסטיבלים.

ב-1997 השתתפה בסדרה "חברים" בפרק שנקרא "The One with Phoebe's Ex-Partner", שהיה הפרק ה-14 של העונה ה-3 של התוכנית. בפרק שיחקה פן בתור חברתו לשעבר של מאט לה-בלנק, ג'ינג'ר, בעלת רגל ימין תותבת.

ב-1998 שיחקה בדרמה הפסיכולוגית הבריטית "Darkness Falls" כאישה עשירה ומוזנחת, שנדחקת עם בעלה (בגילומו של טים דאטון) על ידי גבר (ריי ווינסטון) שנחוש להבין את האירועים שהובילו לכך שאשתו נמצאת בתרדמת.

פן צברה פרסום מחודש עם התפקיד הראשי בסיטקום "הבוקר שאחרי "של שואוטיים בתור בילי פרנק, שחקנית אופרת סבון לשעבר, אלכוהוליסטית, שמנסה להתפכח ולהפוך לסופרת, אך ממשיכה להיאבק בהרגלי ההרס העצמי שלה. הסדרה רצה בין השנים 1998 ל-2001 וכיכבו בה גם לין רדגרייב, ג'ונתן פנר ומריו ואן פיבלס.

פן שיחקה שוב עם ג'רמי פיבן בפרק של הסדרה "קופידון" משנת 1998, בתור מושא האהבה של פיבן.

 שנות ה-2000 
ב-2000, היא התחברה מחדש עם כריס פן ואדריאן פסדר בסרט "Cement", שחזור עכשווי של אותלו, בו גילמה אשה מפתה של שוטר מושחת וקנאי בגילומו של כריס פן.

ב-2001 שתפה פן פעולה עם השחקן/במאי ברוס דייוויסון בקומדיה המשפחתית שלו, "Showtime's Off Season" לצד רורי קאלקין, הום קרונין ואדם ארקין.

בשנת 2002, פן הייתה אחת מכמה כוכבי טווין פיקס לשעבר, שקיבלו תפקיד בסדרה "דוסון קריק" של The WB. היא התארחה בשלושה פרקים מהעונה החמישית, בתור אלכס פרל, המנהלת המפתה של המסעדה בה עובד פייסי (ג'ושוע ג'קסון). עוד ב-2002 שיחקה בפרק של העונה הרביעית של "חוק וסדר: מדור מיוחד" והופיעה בסדרה קצרת המועד של ג'וליה לואי דרייפוס "Watching Ellie". פן גילמה בוסית פשע בסרט "Swindle" משנת 2002 לצד טום סייזמור. היה לה תפקיד קטן בסרט "ארצות הברית של לילנד" לצד ראיין גוסלינג, בו גילמה אם לנער מתבגר בעייתי.

בשנת 2003, פן הופיעה בעונה השלישית בסדרה "בנות גילמור" בתור סשה, חברתו של אביו המנוכר של ג'ס מריאנו (בגילומו של רוב אסטס).

ב-2003–2004 שיחקה בתפקיד חוזר את ויולט מונטגומרי בסדרה "בוסטון פאבליק".

ב-2004 הופיעה בתפקיד ראשי בסרט הדרמה "Cavedweller" לצדה של קירה סדג'וויק. עוד בשנת 2004, הופיעה שוב לצדו של מארק הרמון בפרק של הסדרה בכיכובו "NCIS", כאישה עם אמנזיה.

בשנת 2005 הופיעה פן ב-"The 4400", כשגילמה את ז'אן דלין בייקר, שיש לה את היכולת לגדל נבגים פולטי רעל על ידיה. היא גם כיכבה כאורחת בפרק האחרון של הסדרה המשפט של איימי.

בשנת 2006, פן כיכבה לצד טרייסי לורדס ופול ג'והנסון בקומדיה הרומנטית של אמילי סקופוב, "Novel Romance" בו גילמה בעלת חנות הריון שבעצמה לא יכולה להביא ילדים לעולם.

לאחר מכן הופיעה בסרט אמנויות הלחימה "Lesser of Three Evils" לצד הו סונג פאק, פיטר גרין ורוג'ר גונבור סמית', כאשתו הלא מאוזנת והאלכוהוליסטית של בלש מושחת. הסרט יצא לאקרנים בשנת 2009 תחת הכותרת Fist of the Warrior.

בשנת 2006, פן התחברה מחדש עם איימי שרמן-פאלדינו והופיעה שוב בעונות השישית והשביעית של "בנות גילמור" בתפקיד שונה, הפעם בתור אנה נרדיני, חברתו לשעבר של לוק דיינס (בגילומו של סקוט פטרסון) והאם המגוננת לבתו אפריל. מאז 2003, שרמן-פאלדינו המשיכה לרצות לעבוד עם פן שוב, והיא כתבה את דמותה של אנה עבורה. כשנשאלה מדוע ליהקה את פן לשני תפקידים שונים בבנות גילמור שרמן-פאלדינו הסבירה: "אני כל כך אוהבת את שרילין ולא אכפת לי. דבר אחד בתוכנית הוא שאני רק רוצה את האנשים הכי טובים. פשוט חיפשתי כל הזמן הזדמנות לעבוד עם שרילין, ואני מזדקנת מאוד ויכולתי להיפגע ממשאית בכל רגע. אני פשוט לא יכולתי לדחות את זה כל כך הרבה זמן, אז אני פשוט מעדיפה להכניס אותה ושיהיה לה חלק מהעולם שלי". עם זאת, לאחר ששרמן-פאלדינו עזבה את התוכנית, הכיוון לדמות השתנה - המפיקים החליטו להפוך את דמותה לנבל בקרב משמורת עם לוק.

ביולי 2006, פן עברה מאחורי המצלמה בפעם הראשונה וביימה בפיטסבורג סרט תיעודי על תוכנית העשרת הילדים CosmiKids ומייסדתה, ג'ודי ג'ולין. עוד ב-2006 הופיעה בפרק בסדרה "CSI:מיאמי".

ב-2007 הופיעה בסרט הפעולה "שודדי המטמון" שצולם ברוסיה עם דייוויד קאראדין. לאחר מכן פן כיכבה במותחן הפסיכולוגי הקנדי Presumed Dead, לצד דאנקן רג'ר, כבלשית שעובדת על מקרה של נעדר שנאלץ להערים על סופר ספרי פשע. היא הופיעה בסרט הקדם של "הדיוק'ס קורעים את האזרד" מ-2007, "הדיוק'ס קורעים את האזרד: ההתחלה", בתור לולו הוג.

ביולי 2008, פן הצטלמה ל-"The Scensters", קומדיה שחורה שנעשתה על ידי קבוצת הקומדיה The Vacationeers מלוס אנג'לס, שהוצגה לראשונה באוקטובר 2009. ב-2008 הופיעה בפרק של הסדרה "האוס".

ביולי 2009, פן הופיעה בתפקיד אורח ב-"In Plain Sight" כזייפנית לסבית.

 2010–היום 
בדצמבר 2010, פן הופיע בסדרה "בניחוש חוקר", הסדרה נוצרה על ידי סטיב פרנקס ושודרה ברשת USA Network. פן הופיעה עם שחקני טווין פיקס אחרים בפרק של העונה החמישית בשם "Dual Spires" בתור הספרנית החונקת מודט הורנסבי. הפרק עשה כבוד לטווין פיקס עם התייחסויות רבות לתוכנית.

בפברואר 2016 היא הצטרפה לצוות השחקנים של הגרסה האמריקאית של "חסרי בושה" של רשת שואו טיים.

פן שחזרה את תפקידה בתור אודרי הורן ב-2017 עבור העונה השלישית של "טווין פיקס". בשנת 2017, פן כיכבה בסדרה "S.W.A.T." במשך מספר עונות עד 2021 בתור קארן סטריט, אמו המנוכרת של ג'ים סטריט, עד למותה של האם בעונה הרביעית של הסדרה. ב-2017 הופיעה בסרט האימה "שבע משאלות" עם ראיין פיליפה וג'ואי קינג.

ב-2018 הופיעה בפרק בסדרה "הטיטאנים".

ב-2022 הופיעה בתפקיד משנה בתפקיד רובין קורט בסדרה "Shining Vale" בכיכובה של קורטני קוקס. ב-2022 הופיעה בסרט הקולנוע "Losing Addison".
 חיים אישיים 
פן יצאה עם זמר הפופ פרינס לזמן קצר במהלך 1985.

לאחר מכן ב-1985 הייתה במערכת יחסית של שלוש וחצי שנים עם השחקן ג'וני דפ, השניים התארסו ונפרדו.

בשנת 1993 נולד בנה הראשון מיילס הולידיי מהמוזיקאי טולוז הולידיי, הם נישאו שנה לאחר מכן אך התגרשו ב-1997.

בין 2006 ל-2013 הייתה במערכת יחסים עם דילן סטיוארט ממנו יש לה בן כריסטיאן סטיוארט שנולד ב-2007.

בשנת 2016, פן כתבה ופרסמה ספר ילדים בשם "ארץ הפקר", על ילד שיש לו אוטיזם. היא קיבלה השראה לכתוב את הספר לאחר שבנה השני, כריסטיאן, אובחן עם אוטיזם.

משנת 2023 פן העלתה פוסטים באינסטגרם שלה התומכים בעזה ואף שיתפה סרטונים בהם קנדיס אוונס העלתה תיאוריות קונספירציה אנטישמיות בנושא ישראל. 

 פילמוגרפיה 
 קולנוע 
שנהסרטתפקידהערות1984The Wild Lifeפני הארלין1985Out of ControlקייטיJust One of the GuysסנדיDummiesסרט קצר1986"טראשין"סמלThe Wraithקרי ג'ונסון1987Zombie Highסוזי1988Two Moon Junctionאפריל דלונגפרי1989Crime ZoneהלןTrue Bloodג'ניפר סקוט1990Backstreet Dreamsלוסי.לב פראיבחורה בתאונהמרדיאניקתרין בומארזיני1991תשוקה וגיהנום במוטל סונסטברידג'ט 'ברידי' דסוטויומן של רוצחג'יין זידזיק1992רובישריל אן "קנדי קיין" דוג'אןעל עכברים ואנשיםאשתו של קורלי1993שלושת הלבבותאלן ארמסטרונגBoxing Helenaהלנהאינסטינקט קטלנילורה לינקולנברי1996תיק הרצחלורן ג'ייקובס1997חיי אהבהמוליפשוט כתובאמנדה קלארק1998The Shadow Menדז וילסוןOutside Ozonaמרסי דאגאן רייס1999Darkness Fallsסאלי דרסקול2000Cementלינדל הולט2002Swindleסופי זן2003The United States of Lelandאנג'לה קאלדרוןלוחם החלומותסטערלינג2004Cavedweller אמ.טי2006רומן רומנטיליזה נורמן סטיוארט2007Treasure Raidersלנה2009Fist of the Warriorקייטי בארנסThe Scenestersפרקליט המדינה ברברה דיטריצ'ון2013קרב עד מוותאליזבת2015לא טבעיד"ר האנה לינדבאל2016הסודות של אמילי בליירלינדה ריגן2017Wish Uponגברת דלוקה.2020Immortalistלורה ספרסוניירי בהרואיןג'ייזל2021משהו עליהצ'ארלין2022Losing Addisonשרה ג'יין מקובין2023Silent Lifeאללה נאזימובה

 טלוויזיה 
שנהסדרהתפקידהערות1984Silence of the Heartמוניקהסרט טלוויזיה1985חופשי על הברגבריאלפרק: "הזמן החתן לובש את הסיר"1987רחוב ג'אמפ 21דיאן נלסוןפרק: "באיד עיוור"Tales from the Hollywood Hillsבטי.פרק: "שולחן אצל סירו"1988Divided We StandלורייןטייסABC Afterschool Special בתפרק: "משפחה שוב"1989TV 101רובין צימרפרקים: "הנסייה האחרונה של הצ'וקר (חלקים 1 ו-2) "1990–1991טווין פיקסאודרי הורן28 פרקים מועמדת- פרס איימי לשחקנית בתת-תמיכה בסטריד דרמה מועמד - פרס גלובוס הזהב לשחקנית בת-תוכנית, סדרה מיני או סרט טלוויזיה
פרס גלובוס הזהב לשחקנית בתת-תמיכה הטובה ביותר - סדרה, מיני-סדרה או סרט טלוויזיה1991דילנג'רבילי פרצ'טסרט טלוויזיה1994התעוררות האביבמרגי.1995עבד של חלומותזולייקהאגדות מעולם המסתוריןאריקהפרק: "אתה, רוצח"ליז: הסיפור של אליזבת טיילוראליזבת טיילורסרט טלוויזיה1996Season in Purgatoryקיט בראדלי2 פרקים1997חבריםג'ינג'רפרק: "היא עם השותף לשעבר של פיבי"The Don's Analystאיזבלה ליוניסרט טלוויזיהPreyד"ר סלואן לארקיןטייס לא מנוסה1998Nightmare Streetג'ואנה ברק / שרה רנדולףסרט טלוויזיהקופידוןהלן דייוויספרק: "קוק-אפ סטיקס"1998–2001הבוקר שאחריבילי פרנק55 פרקים1999אהבה, סגנון אמריקאיננסיחלק: "אהבה ואוהב קנאי"2001The Outer Limitsנורה גריפיתס / כליון של נורהפרק: "רפליקת"מראות לילהשרלוטפרק: "מכונית משומשת"גברים עיווריםטייסמחוץ לעונהפטי ווינסלוסרט טלוויזיה2002Watching Ellieונסה2 פרקיםדוסון קריקאלכסנדרה אלכס פרל3 פרקיםמורשת העטלף (אנ')ד"ר הארלין קווינזל / הארלי קוויןפיילוטריח של סכנהברנה שוסרט טלוויזיהחוק וסדר: מדור מיוחדגלוריה סטנפילדפרק: "האכזבה"2003גל הלילהשילה נילורסרט טלוויזיהבנות גילמורסאשהפרק: "הנה מגיע הבן" (ואשמונה פרקים נוספים, ראה למטה)2003–2004בוסטון פאבליקויולט מונטגומרי4 פרקים2004NCISז'יין דו / סוזאן מקנילפרק: "לא נותרו למוות"Century Citiesברי קלמנספרק: "הפנים היו מוכרות"Mister Edקרלוטה פופפיילוטPop Rocksאליסון הארדןסרט טלוויזיה2005Officer Downקתרין שאונסיDeadly Isolationסוזן מנדווייהמשפט של איימיהיידר רידפרק: "השם שלי הוא איימי גריי"...ה-4400ג'ין דלין בייקרפרק: "המשובב"2006Presumed Deadהבלש מרי אן קופ קופרסרט טלוויזיהCSI: מיאמיגוון קריטוןפרק: "מים פתוחים"שלושה ירחים מעל מילפורדג'נט דייוויסטייס לא מנוסהסמיתדבי טורקסוןפרק: "שש"2006–2007בנות גילמוראנה נרדני8 פרקים2007The Dukes of Hazzard: The Beginningלולו הוגסרט טלוויזיה2008האוסגברת סולנרפרק: "האושר לעולם"2009בעיניהםהלן טרסק / הלן טריילןפרק: "בואו לקבל את זה Ahn"2010בניחוש חוקרמאודט הורנסביפרק: "ספירי צבאי"2012Bigfootשריף בקי אלברזסרט טלוויזיהפרויקט: פוניקסאלנה היילנדפיילוט2013העיר הקסומהגברת רנה.4 פרקים2014CSIגברת סוזןפרק: "אהבה למכירה"ריי דונובןדונה קוקרן8 פרקיםהסיפור של בריטני מרפישרון מרפיסרט טלוויזיהRescuing Madisonסוססרט טלוויזיה2016חסרי בושהקוויני סלוט5 פרקיםקאסה ויטהמרלין לינדסטרוםסרט טלוויזיההמפענחת: פשעים חמוריםמרשה ווקרפרק: "מעל הגלגולת"מחשבות פליליותגלוריה ברקרפרק: "טבו"2017הגנה קטלניתמפקח בנקיםסרט טלוויזיהטווין פיקסאודרי הורן4 פרקים2017–2021S.W.A.T.קארן סטריט9 פרקים2018רובוט צ'יקןאמא חזיר / אמא דינוזאור (קול)פרק: "הוא אפילו לא מכוון לשירותים"טיטאניםמליסה רותפרק: "טיטנים"2019גולייתבובי4 פרקיםהקוסמיםאטפרק: "הבוד, נמצא, מזיין"2020אמריקה הקטנה לורה בושפרק: "המנהל"2022–2023Shining Valeרובין קורט

 קישורים חיצוניים 


 הערות שוליים 

קטגוריה:שחקניות קולנוע וטלוויזיה אמריקאיות
קטגוריה:בוגרות מכון לי סטרסברג לתיאטרון ולקולנוע
קטגוריה:בוגרי מכון לי סטרסברג לתיאטרון ולקולנוע
קטגוריה:אמריקאיות שנולדו ב-1965
קטגוריה:אמריקאים שנולדו ב-1965